中吕・迎仙客感旧
作者：张可久
朝代：元

paragraphs: 鹦鹉洲，凤凰楼，十年故人怀旧游。
杜陵花，陶令酒，酒病花愁，不觉的今春瘦。
湖上送别钓锦鳞，棹红云，西湖画船三月春。
正思家，还送人，绿满前村，烟雨江南恨。
春日湖上二首雨亦奇，锦成围，笙歌满城莺燕飞。
紫霞杯，金缕衣，倒著接篱，湖上山翁醉。
舞绛纱，扣红牙，耳边玉人催人马。
雪儿歌，苏小家，月淡梨花，醉倚秋千架。
春晚看牡丹，倚阑干，宿酒乍醒欹髻鬟。
燕初忙，莺正懒，帘卷轻寒，玉手调筝雁。
秋夜雨乍晴，月笼明，秋香院落砧杵鸣。
二三更，千万声，捣碎离情，不管愁人听。
黄桂近玉阶，映瑶台，婆娑小丛岩畔栽。
雁初飞，花正开，金粟如来，望月佳人拜。